Jucătoarea română de tenis Gabriela Ruse a ajuns în turul al treilea al calificărilor de la turneul de Mare Şlem de la Roland-Garros.
În vârstă de 26 de ani, Ruse a învins-o în turul secund al calificărilor pe olandeza Suzan Lamens, în două seturi, scor 6-3, 6-4.
În turul al treilea al calificărilor, sportiva din România se va înfrunta cu italianca Sara Errani.
În turul al treilea preliminar al turneului de la Roland Garros a ajuns și Cristina Dinu. Aceasta a trecut de japoneza Mai Hontama, după ce asiatica a abandonat în primul set la scorul de 5 la 2 pentru româncă.
Într-un alt meci de pe tabloul calificărilor, românca Miriam Bulgaru a pierdut duelul cu jucătoarea din Statele Unite, Katie Volynets, scor 6-0, 7-5.